《秋夜怀翟起野卫勉斋》
明代·刘鸿渐

幽栖几度悲摇落，一望谯城思转赊。作客情怀空紫蕨，怀人心绪正黄花。

暮云斗酒悬孤阁，明月清砧散万家。想到襟期陶谢远，清霜满目落蒹葭。

作者简介：刘鸿渐，字绍嘉。东莞人。明神宗万历时人。理学家，学者称磐石先生。尝六中副车，年八十七卒。有《易说》、《兰轩诗文集》、《汇雅》、《省劝录》诸书。民国张其淦《东莞诗录》卷一八有传。